section_heading: Povijest
paragraph_text: Drugo razdoblje izlaženja obuhvaća od 1907. do 1944. godine. Podnaslov je glasio ”smotra za promicanje crkvene glazbe” dok se časopis sastojao od tri glavna dijela: članaka, feljtona i glazbenih priloga. Urednici Sv. Cecilije prve dvije godine bili su Milan Zjalić i Mirko Novak te od 1909. do 1913. sam Zjalić. Od 1914. urednik postaje Janko Barle koji to ostaje do svoje smrti 1941. godine. Nakon njega na kratko vrijeme urednikom postaje Ivan Kokot te od 1942. godine Albe Vidaković. Glazbeni urednik od 1907. do 1942. bio je Franjo Dugan, a od 1943. Albe Vidaković je i urednik lista i glazbenog priloga.